26. ΑΣΤΥΝΟΜΙΚΗ ΔΙΑΤΑΞΙΣ Αριθ. 44 της 24/29 Σεπτ. 1951 Περί κανονισμού ωρών εργασίας των Χρηματιστικών Γραφείων κλπ. Εν Αθήναις σήμερον την 24ην του μηνός Αυγούστου του έτους 1951, ημείς ο Διευθυντής της Αστυνομίας Αθηνών Δημήτριος Βρανόπουλος, Αστυνομικός Δ/ντής Α΄, αποσκοπούντες εις την πρόληψιν συνάψεως ακύρων συμβάσεων επί χρηματιστηριακών πραγμάτων έξω της αιθούσης του Χρηματιστηρίου και την εξασφάλισιν του σχετικού ελέγχου, έχοντες δε υπ’ όψιν το άρθρ. 8 του Νόμου 6410 «περί Χρηματιστηρίων Αξιών», τα άρθρ. 2, 122 και 123 του Νόμου 4971 «περί Οργανισμού του Σώματος της Αστυνομίας Πόλεων» και το άρθρ. 37 του Δ/τος της 9ης Οκτ. 1926 «περί Κανονισμού του Σώματος της Αστυνομίας Πόλεων», ως εκωδικοποιήθη και εκυρώθη δια του άρθρ. 8 του Νόμ. 1001/43, διατάσσομεν: Ωραι εργασίας Χρηματιστικών γραφείων Άρθρ.1.-1.Ορίζομεν ώρας εργασίας των Χρηματιστικών Γραφείων, μεσιτικών και Τραπεζιτικών, αργυραμοιβείων και εν γένει των γραφείων των ασχολουμένων με τας επί των Χρηματιστηριακών πραγμάτων συναλλαγάς, κατά τε την θερινήν και την χειμερινήν περίοδον, καθ’ εκάστην, πλην των Κυριακών και λοιπών εξαιρεσίμων ημερών, καθ’ ας, αργεί δι’ όλας τας ημέρας το Χρηματιστήριον, από 8.30΄ μέχρι της 13.30΄, απαγορευομένης της λειτουργίας των κατά τας λοιπάς ώρας. 2.Κατ’ εξαίρεσιν επιτρέπεται όπως τα γραφεία των επισήμων χρηματιστών παραμένωσι κατά τας εργασίμους ημέρας ανοικτά και κατά τας ώρας 16.30΄ έως 19.30΄ αποκλειστικώς και μόνον προς διεκπεραίωσιν εργασιών πράξεων μεταβιβάσεως μετοχών, συναφθεισών κατά τας πρωϊνάς ώρας εκάστης ημέρας και υπό τον όρον ότι η κατά τας ώρας ταύτας εργασία θα περιορίζηται εντός των γραφείων των χρηματιστών, απαγορευομένης πάσης οιασδήποτε φύσεως συναλλαγής. 3.Επιφυλλάσσομεν ημίν το δικαίωμα όπως δι’ αποφάσεων ημών παρατείνωμεν ή περιορίζωμεν τας ώρας λειτουργίας απάντων των ανωτέρω γραφείων, επιβάλλομεν περιορισμούς εις την λειτουργίαν των ή αίρομεν τούτους και καθορίζομεν ώρας λειτουργίας των κατά τας ημέρας της εκκαθαρίσεως, ήτοι την 1, 2, 16 και 17ην εκάστου μηνός ή τυχόν άλλης καθορισθησομένης ημέρας υπό της αρμοδίας Αρχής. Απαγόρευσις συγκεντρώσεων Άρθρ.2.-Απαγορεύομεν εις τους πεζούς να ίστανται καθ’ ομάδας ή να περιφέρωνται μεμονωμένοι κατ’ επανάληψιν καθ’ οιονδήποτε χρόνον και να εκδηλώνωσι λόγω ή έργω την πρόθεσίν των προς σύναψιν χρηματιστηριακών πράξεων επί των οδών, πλατειών, στοών, πεζοδρομείων, εισόδων οικημάτων, καταστημάτων, δημοσίων Κέντρων, γραφείων, κλπ. απάσης της περιφερείας ημών ως και να περιέρχωνται τα διάφορα γραφεία ή συγκεντρώνωνται εις διάφορα κέντρα ή εις οιονδήποτε χώρον προσιτόν εις το κοινόν με τον αυτόν σκοπόν. Καθ’ ας ημέρας το Χρηματιστήριον αργεί και τα χρηματιστικά γραφεία είναι κλειστά απαγορεύεται εις πάντας τους κατ’ επάγγελμα ασχολουμένους εις την διενέργειαν χρηματιστηριακών πράξεων να ίστανται, συγκεντρώνται ή περιφέρωνται εις τους περί το Χρηματιστήριον χώρους, κέντρα, στοάς κλπ. Υποχρεώσεις διατηρούντων Χρηματιστικά Γραφεία Άρθρ.3.-1. Υποχρεούνται άπαντες οι διατηρούντες χρηματιστικά γραφεία ή μεσιτικά επίσημα γραφεία ή τοιαύτα τραπεζιτικά αργυραμοιβεία και εν γένει γραφεία ή καταστήματα διεξάγοντα παρεμφερείς εργασίας όπως :α)έχωσιν ανηρτημένων έξωθι τούτων επιγραφήν ή αναγράψωσιν εις κατάλληλον και επιφανή θέσιν το ονοματεπώνυμον αυτών και το είδος του γραφείου, εντός δε αυτών έχωσιν ανηρτημένον πίνακα του προσωπικού αυτών, αντίγραφον του οποίου να αποστείλωσιν εις την Υποδ/νσιν Γεν. Ασφαλείας και  β)Οι διατηρούντες επίσημα χρηματιστικά ή μεσιτικά γραφεία εφοδιασθώσιν δια δελτίων ταυτότητος παρά της Επιτροπής του Χρηματιστηρίου, τεθεωρημένων παρά του Γενικού Κυβερνητικού Επόπτου αυτού εφοδιάσωσι δε δια τοιούτων και τους υπαλλήλους αυτών τους διοριζομένους τη εγκρίσει των ανωτέρω. 2.Άπαντες οι εν τω παρόντι άρθρω αναφερόμενοι     υποχρεούνται        να         έχωσιν ανηρτημένον εντός πλαισίου και εις καταφανή θέσιν του γραφείου των αντίγραφον της παρούσης. (Αντί της σελ. 281) Σελ. 281(α) Α-47 Χρηματιστήρια 12.Π.α.26 Άρθρ.4.-1.Οι παραβάται των άρθρ. 1 και 2 της παρούσης διώκονται και τιμωρούνται συμφώνως τω άρθρ. 8 του Νόμ. 6410 «περί τροποποιήσεως του Νόμου 3632 «περί χρηματιστηρίων Αξιών» του δε άρθρ. 3 συμφώνως τω άρθρ. 459 του Ποινικού Κώδικος.  Η ισχύς της παρούσης άρχεται από της δημοσιεύσεώς της εν τη Εφημερίδι της Κυβερνήσεως, η δε εκτέλεσις ανατίθεται εις τους Αστυνομικούς υπαλλήλους. 